Sega juuretis sooja vee, veini ja rukkijahuga ning jäta 3-4 tunniks sooja kohta. Seejärel sega juurde suhkur, sool, oliiviõli, mitmeviljajahu (kasuta valmis segu või sega ise kokku erinevaid jahusid ja seemneid) ja  ahjus küpsetatud küüslauk. (Selleks lõika koorimata küüslaukudel katus pealt ja küpseta 200-kraadises ahjus umbes pool tundi, lase veidi jahtuda ning pigista küps küüslaugumass kestadest välja.) Sõtku tainast paar minutit ning jäta sooja kohta kerkima. Kerkinud tainas sõtku alla ja tõsta küpsetuspaberiga vooderdatud lahtikäivasse vormi. Lase rätiku all veel tund aega kerkida. Tõmba kerkinud sepikule terva noaga mõned jooned, puista peale mandlilaaste ning küpseta 210-kraadises ahjus 20 minutit. Alanda  kuumus 180 kraadini ja küpseta veel umbes 30 minutit.